সংশ্লিষ্টরা বলছেন, অবকাঠামো খাতে সরকারের বিনিয়োগের প্রভাবে দীর্ঘমেয়াদে বেসরকারি বিনিয়োগ বৃদ্ধি পায়। আর প্রবৃদ্ধি অর্জনে মূল ভূমিকা রাখে ব্যক্তি খাতের বিনিয়োগ। গত কয়েক বছর ধরে সরকারি খাতে বিনিয়োগের পরিমাণ ব্যাপক হারে বাড়লেও বেসরকারি বিনিয়োগ রয়েছে একই জায়গায়। এ অবস্থায় আগামী অর্থবছর বেসরকারি খাতে বড় অঙ্কের বিনিয়োগ আহরণ করতে চাইছেন অর্থমন্ত্রী আবুল মাল আবদুল মুহিত।